Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: tõkepiacról szóló 2001. évi CXX. törvény és módosításai.
Paragraph Index: 286

8. Fogalmak Az alábbiakban közölt fogalmak az adatszolgáltatásra vonatkozó táblázatokra, valamint a kitöltési útmutatóra érvényesek. Államkötvény (a Felügyeleti mérlegben gyûjtõfogalom): az állampapírok közül csak a magyar állam által kibocsátott hitelviszonyt megtestesítõ értékpapírok, a kincstár jegyek kivételével. Belföldi: a (magyar) rezidens. Betét a Felügyeleti Mérleg forrás oldalán: a hitelintézettel szemben fennálló követelés, amely betétszerzõdés, bankszámla-, illetve folyószámla-szerzõdés alapján a hitelintézetnél elhelyezett pénzeszközöket jelent. A betétek közé sorolandók a hitelintézet által kibocsátott utazási csekkek, valamint az elektronikus pénz használatával összefüggésben elõre kifizetett pénzösszegek (elektronikus pénz) is. A treasury által kötött ún. bankközi ügyletek3 szintén betétnek minõsülnek a Felügyeleti mérleg szempontjából. Betéti okirat: a hitelintézetnél elhelyezett betétek közül az, amely nem számlán és nem könyves-betétben került elhelyezésre, függetlenül az okirat elnevezésétõl, címletezésétõl, lejárattól, illetve attól hogy bemutatóra szóló-e vagy sem (pl. takaréklevél, értékjegy, pénztárjegy, betétjegy, takarékjegy, takarékszelvény, értéklevél, kamatjegy, trezorjegy stb.). Beszámolási idõ (másképpen vonatkozási idõ): az az idõpont, amelyrõl a hitelintézet adatot szolgáltat. 3 Ha hitelszerzõdést kötöttek, azt a hitelek között kell kimutatni. Bruttó érték (adat): a bekerülési, beszerzési, nyilvántartási, szerzõdés szerinti – értékvesztésekkel, céltartalékkal, értékcsökkenési leírással stb. nem csökkentett, értékelési különbözettel nem módosított – érték. Mérlegtételek esetén a könyv szerinti bruttó érték, a mérlegen kívüli tételek esetében a nyilvántartási (szerzõdés szerinti) érték. Bruttó könyv szerinti érték: lásd könyv szerinti bruttó érték. Egyéb hitel: minden, a kiemelt hitelsorokba nem tartozó hitel. Itt kell jelenteni az eseti hiteleket, valamint a Széchenyi-kártyához kapcsolódó hiteleket is. A magánszemélyeknek (lakosságnak) nyújtott szabad felhasználású hitel fogyasztási hitelnek tekintendõ. Egyéni vállalkozók: azok a magánszemélyek, akik egyéni vállalkozói igazolvánnyal rendelkeznek, továbbá akik egyéb egyéni vállalkozói tevékenységet folytatnak (pl. az egyéni vállalkozásról szóló törvény hatálybalépése elõtt kisiparosnak, magánkereskedõnek minõsülõ magánszemélyek, a jogi személy részlegét szerzõdéses rendszerben üzemeltetõ magánszemélyek, az ügyvédek, a közjegyzõk, az önálló bírósági végrehajtók, továbbá azok a magánszemélyek, akik külön jogszabály alapján egészségügyi, szociális vagy gyógyszerészi magántevékenységet folytatnak). A mezõgazdasági õstermelõk is idetartoznak. Eladási és visszavásárlási (sell and buy back) ügyletek: olyan ügyletek, amelyek szándéka és gazdasági hatása megegyezik a repo ügyletekével, de két elkülönült, különbözõ értéknapra vonatkozó, egyidejûleg kötött eladási és vásárlási tranzakcióból állnak: közülük az egyik azonnali elszámolásra, a másik határidõs elszámolásra vonatkozik. A sell and buy back ügyletekre nem vonatkozik sem a napi piaci árazás, sem a letét kiigazítása. Eredeti lejárat (kibocsátáskori futamidõ): a pénzügyi instrumentum azon kötött „élettartamát” jelenti, amelynek eltelte elõtt az nem váltható vissza (pl. kibocsátott értékpapírok), illetve amelynek letelte elõtt csak valamely hátrányos szerzõdéses feltétellel (pl. járó, de nem esedékes kamat elvesztése) váltható vissza (pl. a betétek és a felvett hitelek egyes típusai). Eseti hitel: nem pénzügyi vállalatoknak, illetve egyéni vállalkozóknak nyújtott ad hoc jellegû, a hitelfelvevõ átmeneti likviditási problémáinak megoldására szolgáló rövid lejáratú hitel. Felmondási idõ: megegyezik azon idõtartammal, amely akkor kezdõdik, amikor a pénzügyi instrumentum tulajdonosa értesítést küld az instrumentum visszaváltására irányuló szándékáról, és addig a napig tart, amikor a tulajdonos az instrumentumot már hátrányos szerzõdéses feltétel nélkül visszaválthatja. Felmondott hitelek: azok a hitelintézet által felvett hitelek, amelyeket rendes felmondás keretében mondtak fel. Folyószámlabetét: az a folyószámla-szerzõdés alapján elhelyezett nem lekötött betét, (amelybõl kifizetések is teljesíthetõk) a folyószámlán kialakult pozitív egyenleg. Folyószámlahitel: a folyószámlán kialakult negatív egyenleg (overdraft). Azok a kártyahitelek is ide sorolan- 2005/171/II. szám dók, amelyeknél a bank kamatmentes periódust biztosít. Azokat a kártyahiteleket, ahol a bank kamatmentes periódust nem biztosít a kártyához, a fogyasztási hitelek között kell jelenteni. Háztartások: a lakosság és az egyéni vállalkozók együttesen. Helyi önkormányzatok: a fõvárosi, a megyei, a helyi (területi, nemzetiségi) önkormányzatok és az azok irányítása alatt álló, kezelésében mûködõ intézmények (pl. egészségügyi, mûvelõdési, oktatási intézmények stb.), valamint azok a nonprofit szervezetek, amelyeket elsõsorban a helyi önkormányzatok finanszíroznak, és amelyek felett a helyi önkormányzatok gyakorolják az irányítást. Hitelleírás (csak a tranzakciók kiszámításához szükséges adatokat tartalmazó 1.E táblában!): az elõzõ hónap végén még a mérlegben szereplõ hitel- és hiteljellegû követelések leírása, illetve mérleg szerinti bruttó érték alatti eladása a tárgyhónapban. Hosszú (lejáratú): hosszú lejáratú az az ügylet, amelyet az Szmt. annak minõsít (egy éven túli lejáratú). Jogi személyiségû vállalkozók (= Jogi szem. váll.): a vállalat, a jogi személyiségû gazdasági társaság (egyesülés, közös vállalat, kft., rt.), a szövetkezet (lakás-, fogyasztási, mezõgazdasági szövetkezet stb.), a víz- és erdõgazdálkodási társulat, a víziközmû társulat, az ügyvédi, a jogtanácsosi iroda, az oktatói munkaközösség stb. Kisvállalkozók: a kisvállalkozók a jogi személyiség nélküli vállalkozók (közkereseti társaság, betéti társaság, polgári jogi társaság, jogi személyiség nélküli munkaközösség, építõközösség, társasház, mûvészeti alkotóközösség, külföldiek kereskedelmi képviselete, illetve információs és szerviz irodája). Kisvállalkozás: ez a fogalom nem azonos, és nem tévesztendõ össze az elõzõekben meghatározott kisvállalkozók fogalmával! Csak a 7.C Tájékoztató adatok, valamint a 14.D Mikro-, kis- és középvállalkozás adatai címû jelentõtábla elkészítésénél kell alkalmazni. Az a vállalkozás, amelynek az összes foglalkoztatott létszáma 50 fõnél kevesebb és az éves nettó árbevétele legfeljebb vagy mérlegfõösszege 10 millió eurónak megfelelõ forintösszeg és

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes